રાજકોટ, તા.૧૨: શ્રી સ્થા.જૈન મોટા સંઘ વિરાણી પૌષધશાળામાં ચાતુર્માસ અર્થે બીરાજીત પૂ.મા સ્વામીના સુશિષ્યા ૨૩ મ.સ.ઓની પરમશ્રૃત વાણી પર્યુષણપર્વના દિવસોમાં ભાવિકોના હ્રદય સુધી પહોંચતા અનેક તપસ્યાઓના ભાવમહી મંડાણ થઇ ચુકયા છે. તપસ્વીઓમાં માસક્ષમણ ના ચાર આરાધકો આયંબીલ માસક્ષમણના બે આરાધકો, સોળ ઉપવાસ તથા અગીયાર ઉપવાસના ચાર-ચાર આરાધકો તેમજ નવ ઉપવાસ અને અઠ્ઠાઇના પચ્ચીસ આરાધકો તેમજ અઠ્ઠમના આરાધકો સહીત કુલ પીસ્તાલીસથી પચાસ તપસ્યાઓની સંતોની પ્રેરણાથી વિરાણી પૌષધશાળા એક તપોભૂમી જણાય રહેલ છે.